**Klubbmesterskap i Vestoppland Harehundklubb.**

Klubbmesterskapet i Vestoppland Harehundklubb ble, tradisjonen tro, avviklet siste helga i november med Osbakken som stamkvarter. Det ble arrangert både EP, SP og ÅP samlet. 7 hunder var påmeldt i EP, 9 hunder i ÅP, og det var 6 prøvestarter i SP.

Det var vekslende forhold, men de fleste terrengene hadde barmark. Resultatene ble meget gode, og samlet premieprosent ble godt over 60 %.

Klubbmester for småhund ble drever **Haresporets Nix Baron** til Arne Olsby, mens finskstøver **Bergskogens Tanja** til Arne Sommerstad ble klubbmester for støver. For støverne var det resultatet på lørdag som telte i klubbmesterskapet, mens det for småhundene var søndagens resultat som tellet..

Tre av medlemmenes hunder erobret også Jaktchampionatet under prøven, og Vestoppland HHK gratulerer Knut Johan Hoel, Rune Sommerstad og Jan Arne Haugom med hver sin nybakte jaktchampion ☺

Vestoppland Harehundklubb kommer tilbake med fullstendig resultatliste på hjemmesida.

**Prøveledelsen.**